Un dezertor-criminal pe tronul României - Carol al Il-lea 


Prof. dr. Gica Manole © 14 lanuarie 2012 


Despre carol al Il-lea, fostul rege al României, se spun lucruri rezonabile în ultima vreme: om de cultură, slăbiciuni fireşti, 
responsabilitate în guvernare, patriotism etc. Realitatea este ,usor" diferită. În septembrie 1918 a părăsit comanda regimentului 
s-a îmbrăcat în uniformă germană şi nu s-a oprit decât la Odesa, unde s-a căsătorit cu Zizi Lambrino. Desigur, în orice tara din 
lume, Carol al II-lea ar fi fost acuzat, judecat şi condamnat, pentru dezertare şi trădare de patrie. A fost iertat. În zadar a spus 
generalul Alexandru Averescu că individul merită să fie supus Legii marţiale. | s-au dat 70 de zile de arest, la mănăstirea 
Horaita, unde, pentru a i se alina ,suferinta", individului i s-au permis chefuri peste chefuri, întâlniri cu femei etc. lar ceva mai 
târziu, după ce este forțat să renunțe la ,aleasa" inimii, tot pentru a ,uita", este trimis de maică-sa, regina Maria, într-o călătorie 
în jurul lumii. Evident, pe banii statului român. 


În ciuda unei stări de fapt de netăgăduit, şi cu puţine excepţii, Carol al II-lea este apreciat ca un monarh constitutional, ca un 
conducător în care, România veche a atins culmea dezvoltării; ca iubitor de cultură, ca patron al artelor şi al frumosului! Ca şi 
Nero. Carol al II-lea fusese considerat nedemn de tronul României de însăşi mama sa, Maria. Nu mă voi referi la viata lui 
personală şi de foamea lui de femei. A fost opțiunea lui. Nu o discut şi nici n-o condamn. Se spune ca Mihail Kogălniceanu a 
avut peste 700 de amante, dar a rămas ca un stâlp trainic în istoria noastră. Pe individ îl comentez în funcţie de ce a făcut cu 
imensa putere avută, pentru binele sau răul României, în cei zece ani ,gloriosi" de domnie, ani în care Carol al II-lea, n-a 
respectat nimic. Orice lege a fost încălcată. Constituţia din 1923, de care se face atâta caz, a fost literă moartă. Pe el l-au 
interesat doar banii şi, după ce a cunoscut-o pe Elena Lupescu, „Duduia", în 1924. Nu cred ca România să fi avut vreodată în 
fruntea sa un individ aşa de nociv. Puterea lui reală a fost totală. Carol al II-lea, deşi se face vinovat de execuţia a sute de 
români nevinovaţi, nu va pati nimic. lar moartea îl va găsi în patul sau şi lângă ultima lui mare „iubire", Duduia! Încă nu-mi pot 
stăpâni mânia când ştiu că nu s-a găsit, şi pentru el, un pluton de execuţie, în 1940, după ce lon Antonescu, la cererea 
partidelor politice l-a obligat să abdice în favoare fiului sau, Mihai şi că a scăpat de ambuscada legionarilor, de la Timişoara. 


lon Antonescu a fost un om de mare onoare. Dacă îşi dădea cuvântul, nu-l călca niciodată. A fost, un om dintr-o specie 
necunoscută sau foarte rară la români. Atunci când negocia, cu Carol al II-lea, condiţiile abdicării de la tron, regele a cerut 
garantarea vieţii lui, a Duduii şi a anturajului său. Generalul a acceptat, şi rău a procedat. Fata de un ticălos, mai ales dacă il 
ştii vinovat principal de prăbuşirea unui stat, a unui neam, este o mare copilărie să-ţi tii cuvântul. lar Carol al II-lea se făcuse vinovat de crime fata de oameni, fata de 
România şi fata de Dumnezeu. Cu toate acestea n-a fost tras la răspundere. A părăsit tara ca un câine, alungat şi urmărit de legionari până la frontiera cu lugoslavia. După 
peripeții şi refuzuri de a fi primit de multe state, a fost acceptat în Portugalia, unde avea o bunică. Până la urmă, a reuşit să părăsească Europa în toamna lui 1940, iar când 
ajunge în Caraibe, la brat cu Duduia, în ținută lejeră, tropicală declară reporterilor: „Domnilor, sunt fericit că mă aflu de această parte a Atlanticului”. Spunea aşa ceva cand 
tara peste care domnise ca un satrap fusese rănită de moarte, agoniza fără speranţă în urma capitulărilor ruşinoase din vara lui 1940. Nici o tresărire de durere, nici o 
umbră de amărăciune pentru poporul „său" de a cărui cădere, el însuşi, era vinovatul cel mare, de necontestat. Ba, mai mult, în josnicele sale ,insemnari" acuză poporul 
român de ingratitudine fata de el, că, după câte sacrificii, după câtă muncă pe altarul patriei a făcut, iată ce răsplată a primit! În zadar s-a chinuit Carol | să facă om din el. 
Nu a putut fi chiar dacă aparținea unei familii regale, mai ales, cu sângele lui aşa de amestecat. Dintr-un ghiveci genetic nu putea ieşi nimic bun. Carol al II-lea avea sânge 
aparţinând mai multor neamuri: german, rusesc, portughez, englezesc etc., asemenea lui Lenin, o altă corcitură. 


Este greu de înțeles cum, indivizi fără nici un Dumnezeu, fără nimic sfânt, sunt lăsaţi să acceadă în fruntea unor state. Când Hitler îşi exterioriza ura viscerala fata de 
Tratatul de pace de la Versailles, la începuturile sale, multi priveau la el ca la un spectacol grotesc, fiind siguri că nu va putea ajunge vreodată în fruntea Germaniei. Numai 
că răul se ascunde în spatele elocventei acaparatoare, cu viclenie; îşi camufleaza setea de sânge, ura. Lenin, un hibrid etnic (rus, suedez, evreu etc. ), ca şi Carol al II-lea, 
s-a căznit zeci de ani să-şi convingă semenii cât de mult urăşte nedreptatea şi cât de mult iubeşte, el, oamenii şi soarta lor. Şi după ce, împreună cu Troțki, dă lovitura de 
stat, în noiembrie 1917, aruncă premeditat, Rusia, într-un haos fără echivalent în istorie. Şi-a scos masca de om şi a devenit fiară. „În numele revoluţiei proletare şi al 
dreptăţii - tipa el - nu vom avea nici un pic de milă fata de cei ce sunt împotriva poporului!” Numai că tocmai poporul pe care îl iubea, chipurile, a fost supus exterminării. 
Înființează Ceka şi-i ordonă lui Felix Dzerjinski să fie fără milă, să împuşte pe oricine, fără judecată, chiar şi pentru un simplu gest de nesupunere. Milioane de oameni vor fi, 
astfel, ucişi. lar Lenin este descris ca un mare personaj al istoriei. Eu, născut în aceeaşi zi cu el, în anii liceului, captiv propagandei oficiale, de ziua mea, mă gândeam cu 
dragoste la Lenin, ca la omul care încercase (reuşise parţial) să aducă „raiul dreptăţii pe pământ". Când citeam că Lenin este omul pe care îl iubesc milioane de oameni 
(Geo Bogza), sufletul vibra de emoție şi recunoştinţă! Aşa şi Carol al II-lea. În „Însemnările mele", „În zodia Satanei" face o apologie neruşinată propriei persoane, vrea să 
ne demonstreze ce nobile intenţii a avut şi cât efort a depus în direcţia binelui pentru toţi. Ştiu că politicienii au fost, sunt şi vor fi oameni fără Dumnezeu, că politica însăşi, 
departe de a fi „arta posibilului", este cinică, dar mai sunt şi excepţii ce confirmă regula. Spuneam că sistemele politice moderne, societățile moderne ar trebui să se asigure 
că în fruntea lor nu vor ajunge impostori, oameni care nu cred în nimic altceva, decât în propriul interes. România, zisă Mare, nu avea cum să se apere de aşa ceva, 
deoarece sistemul sau politic, în ciuda fațadei oficiale, era cangrenat, otrăvit. Hotia, cinismul, afacerile pe banii statului, în România, atunci, ca şi acum, erau la ele acasă. 


Când privesc harta ţării mele de atunci, pe lângă o bucurie tristă, nu-mi pot ascunde sentimente puternice de revoltă. Ce frumoasă erai tu, Romania mea! Cât de multi fii si- 
au dat viata ca tu să apari, miraculos, pe harta lumii! Şi ce harnic popor aveai! Şi cât de mult credea el în Dumnezeu şi în destinul tău. Privirea nu se mai satura privindu-ti 
hotarul din est. lată, Nistrul, după care tu ai plâns cu amar, decenii, cum şerpuieşte spre mare... Apele lui izbesc vechile cetăți şoptindu-le ca le va păzi veşnic, ca nu le va 
părăsi. lată, Hotinul cum sta tare, în nord-est, ca semn al dreptăţii împlinite. lar Marea cea Mare, deşi i se spune neagră, niciodată n-a fost mai generoasă cu țărmurile tale. 
lata-ti pământurile tale, toate, adunate sub un cer numai al tau. Şi Banatul e al tau, dar pentru că aliaţii din război nu au vrut să-—şi tina cuvântul, l-ai împărțit cu sârbii. lata, 
Maramureşul tău dacic revenit tie, nu tot, o parte lăsând-o vecinei noi şi bune, Cehoslovacia. Aşa stă bine neamurilor nobile, în istorie: să fie generoase cu străinii, dar şi cu 
vecinii. Numai că tu, Românie, ai avut vecini care te-au călcat în picioare fara milă, te-au palmuit, robindu-te. Amarnic ai mai suferit tu, România mea cea frumoasă şi 
nobilă! Vecini veniţi din Asia ti-au spart porţile şi ti-au intrat în casa, stând cu picioarele pe însăşi inima ta, veac după veac, şi dacă unii dintre fiii tai aveau curajul sa 
protesteze erau culcati la pământ, fara milă. Daca nu, erau ridicaţi în spânzurători la care aceiaşi nobili fii ai tai mergeau fluierând. Aşa a lăsat scris un om al lui Dumnezeu, 
un suedez, din Upsalla. Că a văzut fii de-ai tai mergând la spanzuratoare fluierând, veseli. Păgânul din Asia, şi care se credea buricul pământului, renuntase să-i mai tragă 
în ţeapă; le făcea un mare ,,bine", îi spânzura! lar moartea data de lat era mult mai rapidă. lată de ce erau veseli fiii tăi, Românie tăcută şi sfântă. De ce nu vorbeşti, tu, ca să 
ne spui toate durerile tale vechi şi noi? Vorbesti, dar nu-ţi auzim glasul... Aşa! Te-ai săturat, ca şi prinţul danez, de vorbe, vorbe, vorbe... Eşti mâhnită, iar tristețea ta, spui, 
nu are leac. Te înţeleg, patria mea cea veche şi pierdută. Cum să mai ai puterea de a zambi când ai văzut atâta jertfă pentru învierea ta din morţi, iar odată ridicată în 
picioare ai început să fii murdărită, scuipată, mintita, furată, dispretuita, ignorată, trădată? 


Carol al II-lea, de dragul propriei persoane, doar ca să ocupe şi să păstreze puterea, a devenit sperjur. A minţit toată viata sa urâtă. l-a spus lui luliu Maniu, în 1930, că n-o 
va aduce în tara, pe Duduia. Nici n-a dat bine lovitura de stat din 8 iunie 1930, că a şi instalat-o la Pelişor. Zece ani de zile, alături de rege, România Mare a avut drept 
„regină" o prostituată cu acte în regulă. Ea făcea şi desfăcea guverne. Zilnic, Orient-Express-ul îi aducea câte o nouă toaletă de la Paris. Miniştri, generali, savanţi se 
înghesuiau să-i pupe mâna. Singurul care a a sfidat-o, ignorând-o, a fost generalul Antonescu, sfidare care era să-l coste viata. Deşi înşelat cu toţi cei din anturajul sau, 
Carol al Il-lea a fost posedat de Elena Lupescu până la moarte. Nu poate fi vorba de dragoste. Asemănători în structura lor intimă, ei au stors Romania Mare de toate 
energiile. ,Bacsisuri" de sute de milioane erau aduse sub formă de cadouri regelui, mincinos, ordinar, las, dar şi criminal. lonel Brătianu a înţeles încă din tinerețea lui ca 
acest ticălos, dacă ajunge rege, poate să facă un rău imens României. L-a urmărit, pas cu pas, prinzându-l furând din banii statului (zeci de milioane), cu ocazia cumpărării 
unor avioane (afacerea Focker). L-a simţit că n-are nici un pic de onoare, ca om, făcând tot posibilul să-l îndepărteze de o posibilă urcare a nelegiuitului pe tron. lar 
ticălosul, prins cu mata-m sac, fuge din tara, iarăşi, cu o altă ,aleasa" a inimii, Duduia. Renunta la tron, îşi schimbă numele într-unul grotesc, Carol Caraiman şi trăieşte 
lângă Paris, cu un venit anual ce ar fi asigurat pâinea la sute de familii. Dacă lonel Brătianu n-ar fi fost asasinat de N.K.V.D., în 1927, şi ar fi trăit până spre anii '40 (fapt cu 
totul posibil), Carol al II-lea n-ar mai fi revenit în tara, nu s-ar mai fi urcat pe tronul României. lar România ar fi fost scutită de unul dintre cei mai ticälosi aşa-zişi conducători 
pe care i-a avut vreodată. 


Se afirmă că legionarii l-au împuşcat pe |. G. Duca, la Sinaia, crima Nicadorilor fiind prezentată ca una odioasa. Nu se recunoaşte însă că autorul moral al uciderii celor doi 
prim miniştri - li se pot adăuga încă două mari personalități, Gheorghe Argeşeanu şi Nicolae lorga - a fost Carol al II-lea. |. G. Duca acceptă un târg politic pus la cale de 
Nicolae Titulescu: în schimbul postului de şef al guvernului, scoaterea „Gărzii de Fier" în afara legii, pentru ca aşa vroia masoneria vest-europeană. Duca n-a luat în seamă 
abuzul la care a fost împins. Şi-a asumat un risc, pentru care a plătit cu viaţa. În decembrie 1933, legionarii erau constituiți într-un partid legal, reprezentat în Parlament, iar 


ilegalizarea sa a fost un act profund anticonstitutional. Însăşi chemarea lui |. G. Duca, de către rege, pe 30 decembrie 1933, la Peles, a avut rostul de a-l scoate pe acesta 
în bătaia gloantelor. Atunci când cei trei legionari s-au urcat în tren, cu direcţia Sinaia, Mihail Moruzov, şeful serviciilor secrete, i-a telefonat lui Carol, aflat la Peleş, că 
legionarii au trimis un comando să-l impuste pe primul ministru. „Mai ştie cineva?", a întrebat Carol al II-lea, „Doar tu? Ei bine, taci! Nu spune nimănui ceea ce ştii”. Asasinul 
moral al lui |. G. Duca este Carol al II-lea, nu Nicadorii. Regele îl ura pe Duca din mai multe motive: întâi din cauza unei declaraţii a acestuia dupa care, mai degrabă şi-ar 
tăia mâna decât să i-o întindă aventurierului (se pare, cu ocazia ,glorioasei" restauratii din iunie, 1930). Al doilea, |. G. Duca avea spre păstrare, după moartea lui lonel 
Brătianu (noiembrie 1927) documente ce-l dovedeau pe Carol al II-lea ca hot (afacerea Focker). Nu este vorba de nici o speculație, ci un adevăr. Subliniez că, imediat dupa 
ce a fost împuşcat de Caranica şi Belimace, pe peronul gării Sinaia, cheia de la seiful cu documente, de acasă, al lui |. G. Duca, cheie de care rafinatul om politic nu se 
despartea niciodată, a dispărut. A doua zi, uşa seifului a fost găsită deschisă! 


Armand Călinescu a fost braţul înarmat al lui Carol al II-lea. S-a folosit de toată greutatea instituţiilor statale româneşti pentru a-i prigoni pe legionari. Uciderea lui Corneliu 
Zelea Codreanu şi a încă 13 căpetenii legionare, toţi oameni valoroşi, de elită, în noiembrie 1938, a fost ordonată de rege, Armand Călinescu executand-o, impuscarea sa, 
la 21 septembrie 1939, era aşteptată de el. Nu-şi făcea iluzii, ştia că a ucis oameni nevinovaţi. Comandoul care l-a ucis pe Călinescu a făcut dreptate. Acei oameni n-au fost 
nişte ucigaşi oarecare. După ce l-au lichidat pe Călinescu, puteau sa fugă cu uşurinţă. N-au făcut-o! Au pătruns în clădirea radioului, au anunţat vestea ţării, lăsându-se 
prinşi şi executaţi, chiar pe locul unde fusese împuşcat Armand Călinescu. Nu aşa procedează nişte ucigaşi de meserie. Ucigasii lui Barbu Catargiu (iunie 1862) nu se 
cunosc nici astăzi, la fel cei care l-au asasinat, la Dallas, pe J. F. Kennedy. Omorârea celor care l-au împuşcat pe Armand Călinescu nu l-a săturat de sânge pe Carol al Il- 
lea. Îşi pune o slugă drept prim-ministru, Gheorghe Argeşeanu (Ghiţă Militaru'), pentru o săptămână, care tot la ordinele lui, ordonă să fie împuşcaţi peste 300 de lideri 
legionari din cele 72 de judeţe ale României Mari. Aceasta era Romania „democratică" interbelică: statul devenise agresor şi ucigaş ai propriilor cetăţeni. Şi Ghiţă Militaru' va 
plăti pentru servilismul şi cruzimea sa. În noaptea de 27 noiembrie 1940, când „Garda de Fier" conducea România, nu cea Mare, ci una mutilată - fără Basarabia, Nordul 
Bucovinei, Herta, Cadrilater şi nord-vestul Transilvaniei - împreună cu generalul lon Antonescu, toți cei 64 de înalți demnitari şi funcţionari care îşi murdăriseră mâinile, 
ucigând sute de cetățeni români nevinovați, au fost fi ucişi, la Jilava, de legionari, răzbunare pentru abuzurile şi fărădelegile comise. Numai Carol al II-lea nu va plăti, el 
marele şi singurul vinovat de toate aceste crime amintite, ca şi de prăbuşirea, fără onoare, a României Mari, în ruşinoasa, dar dramatica vară a anului 1940. 


Despre legionari au fost impuse imagini deformate, voit mincinoase, au fost diabolizati. Au fost prezentaţi drept ucigaşi de meserie şi trădători de tara. Cat de violenti au fost 
şi câtă nenorocire au adus ei peste România! Legionarii şi fondatorul acestei mişcări politice nationale, Corneliu Zelea Codreanu, şi-au iubit cu patimă tara. Au fost cinstiți şi 
curati atât fata de tara, cat si fata de Dumnezeu. Vina lor a fost doar că nu s-au ascuns după vorbe. Au fost deschişi şi ce gândeau, aceea spuneau. Garda de Fier a fost o 
mişcare de masă, pornită din rândul unor intelectuali de mare valoare şi de înaltă ţinută morală, revoltați de hotia tuturor politicienilorşi de minciunile lor. Urau necinstea si 
pe cei ce-şi băteau joc de naţiune. Voiau o Românie curată moral şi care să aparţină românilor, nu alogenilor. Mari oameni de cultură au fost sau au simpatizat cu legionarii: 
P. P. Panaitescu, E. Cioran, Gh. Brătianu, M. Eliade, Nae Ionescu, Petre Ţuţea ş. a. Conflictul dintre Carol al II-lea şi Garda de Fier a fost inevitabil. Carol al II-lea nu putea fi 
acceptat de către oameni ce credeau în onoare şi în Dumnezeu. Garda de Fier vroia ca România să fie curățată de gunoiul care îi murdarea, până la desfigurare chipul, iar 
vinovat de toate era însuşi capul statului. El era hoţul cel mare, având lângă el, nu jumătatea, ci stăpâna de necontestat, o femeie de condiţii morale îndoielnice, Elena Wolf- 
Lupescu. Nu Carol al II-lea a fost cel ce a condus România în cei zece ani ruşinoşi, ci Duduia. Ea a fost adevărata „suverană" a României, Teodora românilor. La fel ca si 
soția lui lustinian, controlându-şi amantul, Duduia controla şi tara, numai că Teodora îi era soţie celui ce a avut ambiția să încerce refacerea imperiului roman, pe când cei 
doi din fruntea României Mari, au avut un singur scop: cum să pună bani deoparte pentru zile negre. Să fure, adică, plasând în străinătate uriaşe sume de bani, şi nu numai. 
Carol al II-lea nu s-a sfiit să scoată din tara, în secret, lingouri de aur, din rezerva Băncii României, încălcând, premeditat, legile statului român. Cine are puterea de a citi 
„Jurnalul" lui Carol va fi izbit de josnicia preocupărilor sale. Jocul de cărți şi filme, vânători şi, evident, grija fata de Duduia. „Vai, Duduii i-a fost rau nu s-a sculat din pat decât 
pe la ora 16.00! Vai, cât de mult o iubesc, eu, şi cât de preocupat sunt de soarta sa! ". 


După ce a dat lovitura de stat, a doua, în februarie 1938, instaurându-şi, legalizandu-si o dictatură reală, nu formală, s-a pus pe furat în voie. El era Alfa şi Omega. El numea 
guvernele, şi stabilea toate funcţiile în stat. El era „Fratele cel Mare", iar slugi interesate s-au găsit cu duiumul, (unii, oameni de mare valoare morală/intelectuală) pe care i-a 
înghesuit într-un Consiliu de Coroană, lipsit de orice putere politică reală. Dar ce mândri şi plini de sine erau domnii ce-l compuneau! Câtă importanţă îşi dădeau! Se 
credeau adevăraţi senatori romani, nu cei din vremea imperiului, ci ai Republicii. Cum se mai împăunau, ei, în uniformele lor! lar ticălosul îi lăsa în voie, să-şi dea în petic, 
să se creadă importanți. Cum se ivea la orizont o primejdie pentru tara, cum regele îşi aduna slugile din Consiliul de Coroană. Şi dă-i dezbateri! Şi da-i cu părerea cum o fi 
mai bine, aşa sau aşa? Carol al II-lea a fost un adevărat dictator în toţi cei 10 ani, nu doar în ultimii doi şi jumătate. N-a ţinut cont de nici o părere, (în afara Duduii, desigur), 
de nici un interes naţional, de nici un principiu, fie el politic, moral, religios. Cu atât mai mult după ce-şi aruncă masca de rege constituţional, iar Istrate Micescu îi pune în 
braţe o Constituţie ce îi conferea o putere reală, asemănătoare cu a lui Hitler şi Stalin. Atunci când Stalin şi Hitler somează România să cedeze teritorii din trupul ţării (iunie- 
august 1940), Carol al II-lea, deşi avea singur responsabilitatea refuzării sau acceptării ultimatumurilor, se ascunde, ca un las ce era, în spatele Consiliilor de Coroană. 
Dacă a cedat la amenințările celor doi tirani sanguinari, vina nu-i aparţine! Consiliile de Coroană sunt vinovate, ele au hotărât capitularea fara luptă! El ar fi vrut să lupte, 
pentru brazda strămoşească, până la moarte, dar Consilierii săi regali nu l-au lăsat! În acest sens notează el în ,Jurnalul" său infam. Că tare ar fi vrut să lupte cu ruşii, pe 
Nistru, pe „linia" Carol, dar, nu-i aşa, sfetnicii cei răi şi laşi n-au vrut! Carol al Il-lea este singurul şi cel mai mare vinovat de dezastrul ruşinos al României din 1940. Dacă am 
fi luptat, desigur, am fi fost striviti şi statul desfiinţat. Ar fi fost o soluţie eroică. Nu am mai fi fost percepuți ca un popor ce renunţă la drepturile sale aşa de uşor. Numai eu 
ştiu câţi romani din Basarabia şi nordul Bucovinei mi-au reprosat acest lucru. Ca de ce n-am avut curajul să ne batem, în 1940, că prea uşor i-am dat pe mâna ruşilor. Da, 
dar o Românie care murea în luptă l-ar fi obligat pe Carol să fugă de pe tron. Or, el doar tronul, puterea a dorit toată viata lui urâtă. Indiferent de spusele sale, pe aiurea, şi 
de renuntarile la moştenire din deceniul trei al secolului XX. Că doar puterea l-a interesat, nu încape îndoială, iar exemplul care urmează îmi întăreşte convingerea. Aşa, 
după ce ruşii ocupă din nou Basarabia şi pământurile noastre din nord-est, după ce ocupă actualul judeţ Botoşani (martie 1944), Carol al II-lea, aflat, pe atunci, în Mexic, îl 
contactează pe ambasadorul lui Stalin de acolo, Umanski, punându-se la dispoziţia Uniunii Sovietice. El era gata să colaboreze cu ruşii dacă aceştia îl sprijină să revină pe 
tron. Vroia să-şi instaleze Cartierul general la Botoşani, dând o mână de ajutor ruşilor în ,eliberarea" mai grabnica a României. O clipă, doar o clipă, ideea a surâs 
dictatorului de la Kremlin. Uşor se poate bănui ce încurcături, câte greutăţi ar fi provocat ţării dacă o asemenea intenţie s-ar fi concretizat. 


Vorbeam de legionari, despre conflictul lor cu Carol al II-lea si despre diabolizarea lor. Confruntarea cu Garda de Fier, Carol al II-lea a provocat-o. Folosindu-se de postura 
sa, a ordonat instituţiilor statului să-i prigonească pe oamenii lui Codreanu, să-i ucidă fără milă şi vinovăţie. Garda doar s-a apărat, a reacţionat la agresiunea statului român. 
Legionarii sunt încă percepuți drept îngerii negri ai istoriei românilor. lar românii, opinia publică, şi-a însuşit clişeul: legionar = criminal. De ce sunt intelesi legionarii atât de 
greşit? Ei n-au ucis oameni tocmai nevinovaţi, ci, au făcut dreptate. Corneliu Zelea Codreanu, atunci când l-a împuşcat pe Manciu, prefectul poliţiei din laşi, în 1924, a facut- 
o în legitimă apărare. Manciu se pregătea să-l împuşte, pe la spate, pe treptele tribunalului, iar Codreanu a fost mai rapid. Dacă ar fi fost un criminal periculos de ce 
tribunalele României Mari nu l-au găsit vinovat? De ce românii l-au trimis în Parlament? De ce milioane de oameni sprijineau Mişcarea Legionara? De ce Antonescu şi luliu 
Maniu, au negociat cu el posibile alianțe? Chiar duşmanul de moarte al lui Codreanu, ca şi al României Mari, Carol al II-lea, i-a căutat „prietenia" şi alianţa. Codreanu a 
refuzat avansurile regelui fiind sigur că va avea sprijinul naţiunii. Legionarii sunt percepuți ca cei mai periculoşi români ai secolului XX. Justiţie românească n-ar fi luat nici o 
măsură împotriva celor 64 de la Jilava, în ciuda celor susținute posterior de generalul lon Antonescu. l-au mai ucis, apoi, pe Mihail Stelescu, un contestatar al lui Codreanu. 
Dej nu s-a descotorosit de Foris şi Pătrăşcanu prin crimă? Hitler nu l-a lichidat pe Rohm? Stalin nu şi-a măcelărit prietenii, de la Troțki la Buharin? Ce li se mai impută 
legionarilor? Că au ucis circa 100 de evrei cu ocazia rebeliunii lor împotriva generalului Antonescu (ianuarie 1941) şi uciderea lui Nicolae lorga. Marele cărturar a plătit cu 
viata. Carol al Il-lea s-a folosit de el, l-a arestat pe Corneliu Zelea Codreanu şi apoi a dat ordin să fie suprimat. Se pare că totul a plecat de la o banală şi nevinovata 
scrisoare trimisă de liderul Gărzii de Fier lui lorga în care marelui savant i se aduceau reproşuri. De altfel, toţi aceia care, într-un fel sau altul, au colaborat cu regele, în 
ultimii doi ani ai degradantei sale domnii, se fac vinovaţi, alături de stăpânul lor, de prăbuşirea României în anul 1940. 

Legionarii, pe lângă crimele regimului comunist pro-sovietic, în România, au fost mici copii. Comuniştii, printr-o cruzime fără seamăn, au exterminat sute de mii de români. 
Au deturnat, compromitand pentru decenii, dacă nu secole, destinul neamului nostru. Despre ei, şi regimul lor, primul preşedinte postdecembrist atâta a avut de spus: că a 
fost un regim impopular. După '89, cu ajutorul aceluiaşi pesonaj malefic, vechii cominternişti sau progeniturile lor ni s-au suit în cârcă mai ceva ca până atunci. Unul n-a fost 
acuzat, pedepsit, închis. Nici Nikolski, odiosul evreu basarabean, nu şi-a primit pedeapsa, nici Drăghici, nici atâţia alții, măcar simbolic. În România, la sfârşitul mileniului al 
II-lea, a fost instaurată o structură statală mafiotă în sensul cel mai adevărat al termenului. Legionarii au continuat sa fie diabolizati ca sanguinari şi criminali sadea. Nu se 
ştie că tocmai în timpul scurtei lor guvernări (septembrie 1940 - ianuarie 1941), din România, a dispărut corupția. 


Pentru prima dată în istoria sa, în timpul lor, ca şi în vremea guvernării lui lon Antonescu, România a fost condusă de politicieni care nu şi-au furat propriul popor. Despre 
adevărații vinovați de dezastrul naţiunii noastre în secolul XX-XXI se minte, nu se spune adevărul; se folosesc sofisme, cuvinte blânde, nevinovate. Tom Galagher are 
dreptate: românii sunt o naţiune furată. Autorul englez, în cartea sa,,Furtul unei naţiuni. Romania de la comunism încoace", Editura Humanitas, 2004), nu poate fi contrazis. 
Dacă extindem o asemenea asertiune asupra secolului XX, îndeosebi dupa ce Carol al II-lea se urcă pe tronul României, abuzurile, hotiile, trădările fata de interesul 
national ale regelui au fost indiscutabile. Cu o aşa de mare putere în mâini el n-a facut nimic în vederea pregătirii armatei. România, la acea vreme, era o tara pândită, 
duşmanii săi neascunzându-şi intenţiile agresive, revizioniste. Se observa uşor că o nouă confruntare continentală era aproape. Şi totuşi, deşi avea toate mijloacele 
necesare la dispoziţie, el a realizat în această direcţie mai mult decât nimic. Linia ,Carol" de pe Nistru, pe care o invoca ca pe o linie ,Maginot" românească, nu era decât o 
minciună ordinară. Fusese zgâriat pământul, pe ici-acolo, vreo jumătate de metru, şi gata, ruşii nu vor indrazni să ne atace! Fatarnicia lui Carol al II-lea a fost una murdară. 
Nici nu se obosea să şi-o ascundă. Astfel, în ianuarie 1940, individul s-a gândit să petreacă Boboteaza la Chişinău, dând semnal ruşilor că nu ne e frică de ei. Gestul în sine 
a fost unul mai mult decât necesar. S-a organizat o paradă militară, iar zeci de mii de basarabeni au defilat şi l-au ovationat. Cabotinul fusese extrem de încântat de 
dragostea şi entuziasmul poporului. Doar că gestul lui Carol al II-lea, cu toată parada militară, a fost unul de faţadă. Stand ore întregi la tribuna oficială, picioarele i-au 
îngheţat. Si, ca să şi le dezmorteasca şi să-şi facă poftă de mâncare la ospatul ce îl aştepta la prefectură, s-a gândit să parcurgă distanţa dintre locul paradei militare si 
prefectură, pe jos. Oamenii au înțeles gestul sau ca unul de apropiere de ei, de curaj. De aici entuziasm şi mai mare. Regele nu s-a ferit să noteze în ,Jurnalul" sau 


adevaratul motiv pentru care a mers, pe jos: frigul de la picioare, nevoia de miscare, si nu altceva. 


Despre Carol al Il-lea se poate spune orice numai ca el însuşi a fost trădat nu se poate susţine. L-a trădat, desigur, Duduia, înşelându-l, cum am spus, cu aproape întreg 
anturajul său. Lilly Marcou a văzut altfel lucrurile. Susţine, într-o carte de un subiectivism grosolan, „Carol al II-lea, regele trădat", exact contrariul stării reale de lucruri, 
plângându-i de milă. îi înțeleg, dar nu-i aprob minciunile, judecatile strambe. Nu poţi scrie decât de bine despre un individ care, deşi rege, s-a pus de bună voie sub papucul 
unei femei. lar femeia cu pricina era din neamul ,ales", singurul neam ales de Dumnezeu pe pământ să ne conducă pe noi, toţi. Ei bine, pe acest rege „trădat" nici un şef de 
stat, după alungarea sa din tara, nu mai dădea doi bani. Harry Truman notează cum, dupa al doilea război mondial, fostul rege i-a stricat o seară, la Rio de Janeiro, „fostul 
rege al României, Carol al II-lea”, şi cum l-a ignorat, întorcându-i spatele, secaturii (aşa se exprimase Truman). Noi, însă, nu suntem atenţi la trecut, la adevărurile lui 
ascunse şi mai putin ascunse. Uităm, şi iertăm, repede, repede, tot şi toate. Nu înțelegem că dacă toleram la infinit celor ce ne ,conduc" excese, trădări, minciuni, hoţii, ne 
sechestrăm propriul viitor. Şi că dacă tot continuăm aşa, dacă ne castram memoria, vom avea un viitor de slugi. Un grec, fratele celei de-a doua soții a lui Carol al II-lea, 
Elena, observând excesele unor membri ai Casei Regale din România, se tot minuna de toleranța noastră, declarând: „Dacă la noi, în Grecia, am fi comis măcar 10% 
abuzuri câte comit membrii Casei regale din Romania, am fi fost, cu toţii, puşi la zid şi impuscati!". Ei bine, acestui om fara nici o conştiinţă, acestui rege „trădat", autorităţile 
române, acum, când un nou secol şi mileniu a început, i-au repatriat rămăşiţele pământeşti. | le-au adus în tara lui ,draga", ,slujita" de el cu atâta demnitate şi onoare! Si 
pentru ca să fim şi mai bine reconciliati cu trecutul recent, (tot ne-au reconciliat guvernanţii cu toţi şi toate), celui care n-a fost decât un las şi un dezertor, la revenirea în 
patrie, i s-au dat onoruri militare! Armata română, în numele naţiunii, a dat onorul unui dezertor, iar ,cinstitu-i" trup, vorba cronicarului, era cat pe ce ca să fie aşezat în 
marea catedrală de la Curtea de Argeş. Numai că Dumnezeu n-a fost de acord cu atâta blasfemie. Individului i s-a găsit un loc de veci nu departe de cel al părinţilor săi, 
într-o capelă. lar jumătatea sa ideală, moartă in 1977, a fost repatriată şi ea. Nu ştiu daca si ei, pentru ,serviciile" aduse ţării, i s-au dat onoruri militare. Ştiu că nu a fost 
primită în capelă, fiind „despărțiți după moarte, de câteva sute de metri distanţă. Asa-i bine sa fim: toleranti şi amnezici, iertători fata de toți. 

